CELEX: 52009XX0926(02)
Language: et
Date: 2009-09-26 00:00:00
Title: Otsus nr 580, 2. juuli 2009 , millega avatakse vastavalt maapõuevarade seaduse artikli 2 lõike 1 punktile 3 lubade andmise pakkumismenetlus seoses nafta ja maagaasi (maapõuevarade) geoloogilise luure ja uurimisega maatükil 1-17 Ovča Mogila, mis asub Pleveni ja Veliko Tarnovo piirkonnas, ning teatatakse kavandatud pakkumismenetlusest lubade andmiseks

26.9.2009   
            
            
               ET
            
            
               Euroopa Liidu Teataja
            
            
               C 232/16
            
         
      OTSUS nr 580,
   2. juuli 2009,
   millega avatakse vastavalt maapõuevarade seaduse artikli 2 lõike 1 punktile 3 lubade andmise pakkumismenetlus seoses nafta ja maagaasi (maapõuevarade) geoloogilise luure ja uurimisega maatükil 1-17 Ovča Mogila, mis asub Pleveni ja Veliko Tarnovo piirkonnas, ning teatatakse kavandatud pakkumismenetlusest lubade andmiseks
   2009/C 232/08
   BULGAARIA VABARIIK
   MINISTRITE NÕUKOGU
   Maapõuevarade seaduse artikli 5 punkti 2, artikli 42 lõike 1 punkti 1 ja artikli 44 lõike 3 kohaselt ning võttes arvesse energiaseaduse artikli 4 lõike 2 punkti 16 ja lõike 1 punkti 24a,
   ON MINISTRITE NÕUKOGU VASTU VÕTNUD JÄRGMISE OTSUSE:
   
               1.
            
            
               Avatakse pakkumismenetlus seoses lubade andmisega toornafta ja maagaasi geoloogiliseks luureks ja uurimiseks maatükil 1-17 Ovča Mogila, pindalaga 260,96 km2 ning koordinaatidega 1–5, mis on esitatud käesoleva otsuse lisas.
            
         
               2.
            
            
               Teatatakse, et punkti 1 kohane lubade andmine põhineb pakkumismenetluse tulemustel.
            
         
               3.
            
            
               Määratakse kindlaks, et geoloogilise luure ja uurimise load kehtivad viis aastat pärast geoloogilise luure ja uurimise lepingu jõustumist ning kõnealust tähtaega võib vastavalt maapõuevarade seaduse artikli 31 lõikele 3 pikendada.
            
         
               4.
            
            
               Punkti 1 kohane lubade andmise pakkumismenetlus toimub 150. päeval pärast käesoleva otsuse avaldamist Euroopa Liidu Teatajas Bulgaaria majandus- ja energeetika ministeeriumi hoones aadressil Triaditza 8, Sofia.
            
         
               5.
            
            
               Pakkumisdokumentide ostmise tähtaeg on 120. päeval kell 17.00 pärast käesoleva otsuse avaldamist Euroopa Liidu Teatajas.
            
         
               6.
            
            
               Pakkumismenetlusel osalemise taotluse esitamise tähtaeg on 130. päeval kell 17.00 pärast käesoleva otsuse avaldamist Euroopa Liidu Teatajas.
            
         
               7.
            
            
               Pakkumisdokumentide kohane pakkumiste esitamise tähtaeg on 144. päeval kell 17.00 pärast käesoleva otsuse avaldamist Euroopa Liidu Teatajas.
            
         
               8.
            
            
               Isiklik kohalolek pakkumismenetlusel ei ole nõutav.
            
         
               9.
            
            
               Pakkumisdokumentide hind on 500 Bulgaaria leevi. Pakkumisdokumente saab osta majandus- ja energeetika ministeeriumi kabinetis nr 802, aadressil Triaditza 8, Sofia, otsuse punktis 5 sätestatud aja jooksul.
            
         
               10.
            
            
               Pakkumismenetlusel osalemise taotlejad peavad vastama maapõuevarade seaduse artikli 23 lõikes 1 kindlaksmääratud nõuetele.
            
         
               11.
            
            
               Pakkumisi hinnatakse esitatud tööprogrammi, keskkonnakaitsevahendite, koolituste, boonuste ning osalejate haldus- ja finantssuutlikkuse alusel, nagu on täpsustatud pakkumisdokumentides.
            
         
               12.
            
            
               Pakkumismenetlusel osalemise rahaline tagatis on 10 000 Bulgaaria leevi, mis tuleks maksta punktis 6 määratud tähtajaks majandus- ja energeetikaministeeriumi pangakontole, nagu on märgitud pakkumisdokumentides.
            
         
               13.
            
            
               Kui taotlejal ei lubata pakkumismenetlusel osaleda, tagastatakse rahaline tagatis 14 päeva jooksul pärast vastava teate edastamist taotlejale.
            
         
               14.
            
            
               Eduka taotleja rahalist tagatist ei tagastata, muude taotlejate rahalised tagatised tagastatakse 14 päeva jooksul pärast ministrite nõukogu otsuse avaldamist geoloogilise luure ja uurimise lubade andmise kohta Bulgaaria Riigi Teatajas.
            
         
               15.
            
            
               Pakkumismenetlusel osalemise taotlus ja taotlejate pakkumisdokumentide kohased ettepanekud tuleks esitada majandus- ja energeetika ministeeriumile aadressil Triaditza 8, vastavalt maapõuevarade seaduse artikli 46 nõuetele.
            
         
               16.
            
            
               Pakkumised peavad vastama pakkumisdokumentides esitatud nõuetele ja tingimustele.
            
         
               17.
            
            
               Pakkumismenetlus toimub ka siis, kui menetluses on lubatud osaleda vaid ühel taotlejal.
            
         
               18.
            
            
               Majandus- ja energeetikaminister on volitatud:
               
                           18.1.
                        
                        
                           saatma käesoleva otsuse avaldamiseks Euroopa Liidu Teatajas ja Bulgaaria Riigi Teatajas, samuti ministrite nõukogu veebisaidil;
                        
                     
                           18.2.
                        
                        
                           organiseerima pakkumismenetluse.
                        
                     
         
               19.
            
            
               Käesoleva otsuse kohta esitatud kaebused võib saata kõrgeimale halduskohtule 14 päeva jooksul pärast otsuse avaldamist Euroopa Liidu Teatajas.
            
         
      
         
            Peaminister
         
         Sergei STANISHEV
         
      
      
         
            Ministrite nõukogu peasekretär
         
         Vesselin DAKOV
         
      
      
         Tõendatud koopia
         
            Riigikantselei direktor
         
         Vesselin DAKOV
         
      
   
   
      LISA
      
         KOORDINAATIDE LOETELU
      
      
                  1.
               
               
                  Geograafilised koordinaadid (koordinaatide süsteem: 1950): maatükk 1-17 Ovča Mogila:
               
            
                  1.
               
               
                  43° 31′ 53,551″ N
               
               
                  25° 08′ 03,624″ E
               
            
                  2.
               
               
                  43° 31′ 49,230″ N
               
               
                  25° 28′ 10,182″ E
               
            
                  3.
               
               
                  43° 26′ 37,261″ N
               
               
                  25° 28′ 10,451″ E
               
            
                  4.
               
               
                  43° 26′ 41,617″ N
               
               
                  25° 08′ 05,618″ E
               
            
                  5.
               
               
                  43° 31′ 53,551″ N
               
               
                  25° 08′ 03,624″ E